als_Latn dik_Latn sag_Latn
Rexhep Cane, 81 vjeç është shqiptari që ka humbur jetën në spital në Itali, pas një aksidenti të rëndë.
I moshuari shqiptar u plagos rëndë në aksidentin e ndodhur në rrugën “Radici in Piano” të Sasuolos në 3 maj dhe humbi jetën dje në spitalin “Baggiovara” pas një muaji në agoni.
81-vjeçari u përplas nga një makinë tip “Volkswagen Touran“, që drejtohej nga një 42-vjeçar italian. Dinamika e aksidentit nuk është zbardhur ende, raportojnë sot mediat lokale. Aksidenti ndodhi pasi i moshuari kishte çuar nipin në shkollë.
Gjendja e shqiptarit u shfaq menjëherë serioze dhe u mbajt nën kujdes intensiv për këto katër javë, por nuk arriti të mbijetojë.
Pas vdekjes së të moshuarit familja ka kërkuar autopsinë e viktimës.
/SYRI.net/
als_Latn als_Latn als_Latn als_Latn als_Latn taq_Latn